《南浦 送姚晓林入都，用山中白云谱》
清代·张慎仪

客意太阑珊，蓦飞来、天棘枝头啼鸟。啼醒梦归人，依稀是，报道不如归好。

旅缘未了，而今送客邛崃道。为问天涯芳草处，多管是愁根绕。

何须商酌前程，者谢草江花，绮年才妙。九万里、鹏抟扶摇上，眼底瀛洲还小。

相看莫笑。不才拟向烟波老。一叶青蛉蓑一领，分付蛩宵沤浇。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。